Diari Oficial de la Generalitat Valenciana


Sumari del DOGV 3524, del 24-06-1999 (1999/4763)

RESOLUCIÓ de 13 de maig de 1999, del conseller d'Obres Públiques, Urbanisme i Transports, per la qual s'aprova definitivament la modificació del Pla General de la Pobla de Vallbona relativa a la unitat d'execució I, i es precisa que els estudis de detall podran ordenar l'edificabilitat en cada illa, sense poder traslladar-la d'unes illes a d'altres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4763


Data del document
:   13-05-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Pobla de Vallbona, la
    * pla d'urbanisme

RESOLUCIÓ de 13 de maig de 1999, del conseller d'Obres Públiques, Urbanisme i Transports, per la qual s'aprova definitivament la modificació del Pla General de la Pobla de Vallbona relativa a la unitat d'execució I, i es precisa que els estudis de detall podran ordenar l'edificabilitat en cada illa, sense poder traslladar-la d'unes illes a d'altres. [1999/S4763]
  
Vist l'expedient relatiu a l'homologació de la unitat d'execució I de sòl urbà residencial del Pla General d'Ordenació Urbana de la Pobla de Vallbona (València), i del qual resulten els següents:
  
Antecedents de fet
  
Primer
  
El projecte se sotmeté a informació pública mitjançant acord del ple de data 21 de juliol de 1998. Després de no produir-se al·legacions s'aprovà provisionalment pel Ple de l'Ajuntament en sessió del 20 d'octubre de 1998.
  
El projecte fou objecte de suspensió mitjançant acord de la Comissió Territorial d'Urbanisme en sessió del dia 17 de desembre de 1998.
  
Amb data 29 de gener de 1999, l'Ajuntament presenta la nova documentació relativa a l'esmena de les deficiències indicades per la Comissió Territorial d'Urbanisme. Les dites deficiències foren aprovades pel Ple municipal del passat 26 de gener.
  
Segon
  
El projecte consta d'homologació amb memòria justificativa, plans d'informació i d'ordenació.
  
Tercer
  
La Pobla de Vallbona té el Pla General d'Ordenació Urbana aprovat definitivament per la Comissió Territorial d'Urbanisme amb data 31 de gener de 1995.
  
Quart
  
Les deficiències que s'assenyalaren mitjançant acord de la Comissió Territorial d'Urbanisme, en resum, eren les següents:
  
S'havia de justificar per què es canviava la tipologia d'edificació.
  
S'havia d'incrementar la zona verda a causa de l'increment de població
  
Els estudis de detall no poden transferir edificabilitat d'unes illes a d'altres.
  
Aclarir el nombre de places d'aparcament.
  
Cinqué
  
En la nova documentació presentada s'esmenen les dites deficiències en els termes següents:
  
Es justifica el canvi tipològic en el fet que és la tipologia més usada a les illes dels termes veïns.
  
S'incrementa la zona verda en 182 m2, a costa de disminuir el nombre d'aparcament en els vials. En total resulta una superfície de 4.582,48 m2.
  
El nombre de places d'aparcament en vials és de 73.
  
Sisé
  
La Comissió Informativa de la Comissió Territorial d'Urbanisme de València, en sessió del 4 de març de 1999, emeté informe relatiu al projecte que tractem, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Seté
  
La Comissió Informativa de València, en sessió del dia 11 de març de 1999, acordà informar favorablement el present expedient.
  
Huité
  
Aquesta Conselleria d'Obres Públiques, Urbanisme i Transports ha informat favorablement l'aprovació definitiva de la modificació del Pla General de la Pobla de Vallbona relativa a la unitat d'execució I, i es precisa que els estudis de detall podran ordenar l'edificabilitat en cada illa, sense poder traslladar-la d'unes illes a d'altres.
  
Fonaments de dret
  
Primer
  
Respecte al procediment la tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
L'objecte de l'expedient és modificar l'ordenació detallada en l'àmbit de la unitat d'execució I del sòl urbà. Aquesta unitat d'execució i la seua ordenació estaven ja definides en el mateix Pla General, i els canvis que ara es proposen són:
  
1) Canvi d'ubicació dels equipaments, i trasllat de l'equipament comunitari i de la zona verda a d'altres illes més adequades.
  
2) Canvi en la tipologia d'edificació, que passa d'edificació unifamiliar aïllada a permetre també l'edificació adossada o en filera.
  
3) Es pretén possibilitar mitjançant estudis de detall la distribució d'edificabilitat entre les illes.
  
4) Aportar les fitxes de gestió de la unitat d'execució.
  
Quart
  
La modificació comporta una diferent qualificació o ús urbanístic de zones verdes anteriorment previstes per la qual cosa es requereix l'informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística?, de conformitat amb allò que s'ha establit en l'article 55.4 de la citada llei.
  
Cinqué
  
Com ja s'indicà en la resolució de la Comissió Territorial, si bé en l'expedient es planteja l'homologació de la zona, aquesta no és vàlida per no abraçar l'àmbit necessari per a això; no obstant això, s'accepta la documentació presentada com a modificació del Pla General.
  
Sisé
  
No s'ha alterat la redacció de la memòria referent als estudis de detall. Els estudis de detall podran distribuir l'edificabilitat en les respectives illes, sense augmentar l'aprofitament de la unitat d'execució.
  
Amb el fi d'aclarir aquest punt convé precisar que els estudis de detall podran ordenar l'edificabilitat en cada illa, sense poder traslladar-la d'unes illes a d'altres.
  
Seté
  
La modificació del Pla que comporte una diferent qualificació o ús urbanístic de les zones verdes o espais lliures, requereix l'informe previ favorable del Consell Superior d'Urbanisme, segons disposa l'article 55.4 de la Llei Reguladora de l'Activitat Urbanística, en relació amb la disposició transitòria novena de la mateixa llei i l'article 6.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació i l'informe previ favorable de la Comissió Territorial d'Urbanisme de València, resolc:
  
Aprovar definitivament la modificació del Pla General de la Pobla de Vallbona relativa a la unitat d'execució I, i es precisa que els estudis de detall podran ordenar l'edificabilitat en cada illa, sense poder traslladar-la d'unes illes a d'altres.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb allò que s'ha previst en l'article 10 i l'article 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.